Sòcies i socis del Club Esportiu Mossos d'Esquadra (CEME) han participat a la per recaptar fons per a la Fundació Clínic en la seva lluita contra la COVID-19.
La cursa, organitzada per l'AMPA i ESCOLA IPSI, es va celebrar el passat dissabte dia 14 d'abril i, més enllà de poder córrer, també es podien fer altres tipus d'activitat com bicicleta, pilates, ioga, zumba, etc., amb l'únic condicionant de que s'havia de fer, sense una inscripció específica per a participar-hi, només es demanava fer una donació en benefici de la Fundació Cínic en la seva lluita contra la COVID-19.
L'Hospital Clínic ha enviat al Club un escrit d'agraïment per la seva participació i suport a la tasca que està fent l'hospital per la lluita contra la COVID-19.
Us donem les gràcies a vosaltres per la vostra tasca incansable que esteu fent per cuidar de la ciutadania.
El Dario, l'Oscar i en Jesús són Mossos d'Esquadra amb fills i filles que pateixen malalties minoritàries que actualment no tenen cura.
Fruit de la iniciativa d'aquests tres companys i del sindicat SAP, i per tal d'ajudar-los a ells i a altres infants en la mateixa situació, la Policia de la Generalitat-Mossos d'Esquadra ha promogut la compra del 'Torró solidari de RAC 1', una campanya impulsada per l'emissora i per Torrons Vicens, que té l'objectiu de donar visibilitat a les malalties minoritàries.
Els diners recaptats es donaran a l'Hospital Sant Joan de Déu per investigar aquestes malalties i contribuir en la descoberta d'una cura.
El Torró Solidari ha superat les màximes expectatives.
La campanya del Torró Solidari finalment tanca amb un total de 2.784 unitats venudes, el que suposen 19.680 euros recaptats.
El dia 13/02/2020, al Palau de Congressos de Barcelona, es va fer l'entrega del xec a l'Hospital de Sant Joan de Déu.
El total recollit en l'edició del 2019 és de 263.041 euros, que sumats a les edicions anteriors recullen 946.041 euros.
Tot un èxit de participació que esperem que ajudi en la recerca de nous tractaments per a les malalties minoritàries que afecten als infants
Aquesta acció solidària és una iniciativa de tres companys que tenen fills i filles amb malalties minoritàries que no tenen cura.
La Campanya va néixer amb l'impuls i la col·laboració del sindicat SAP-FEPOL i s'hi van sumar 145 persones voluntàries per vendre'l a tots els edificis policials del territori.
En nom dels tres agents, del SAP-FEPOL, de les persones que han col·laborat i d'aquelles que pateixen o tenen algun familiar amb alguna malaltia minoritària, MOLTES, MOLTES GRÀCIES!!
L' Àrea Bàsica Policial del Garraf, en el seu 10é aniversari, participa en el projecte europeu Let's Clean Up Europe de recollida de residus a espais naturals.
La recollida de brossa es va fer durant una caminada entre Sitges i Vilanova i la Geltrú, per la zona dels Colls i Miralpeix, pel camí de ronda al costat dels penya segat.
Prop de 100 persones entre companys, amics i familiars van treballar en la neteja del camí.
El projecte europeu Let's Clean Up Europeen es una acció comú a tota Europa per conscienciar sobre la quantitat de residus que llencem de forma incontrolada a l'espai natural i promoure la recollida d'aquest residus abocats de forma il·legal en els boscos, platges, etc.
La participació en el projecte es pot fer organitzant una acció de neteja a un espai natural o com a voluntari a una acció de neteja registrada a l'agenda d'activitat de l'Agència de Residus de Catalunya.
"Muevete por los que no pueden" es una organització sense ànim de lucre que promou accions o reptes per donar difusió a la necessitat d'investigar malalties rares o minoritàries.
Aquestes malalties solen afectar a nens des de ben petits.
Dins d'aquesta iniciativa, el nostre company Oscar, es va proposar fer la Marató de Barcelona al costat de 9 nens que tenen algunes d'aquestes malalties rares empenyent les cadires de rodes durant 42 quilòmetres i aconseguir filmar un vídeo que es fes viral a la xarxes socials.
L'objectiu del vídeo va ser difondre aquests tipus de malalties per promoure la investigació.
El passat dia 22 de juny a l'ABP d'Esplugues es va fer una celebració i se'ls va lliurar premis simbòlics en reconeixement al seu esforç.
Amb petits gestos podem ajudar a fer realitat els somnis d'aquests petits herois que necessiten que tots posem el nostre granet de sorra perquè es puguin investigar les malalties minoritàries que pateixen.
Per altra banda, l'Oscar està immers en un altre projecte solidari que consisteix en donar la volta al món en parella utilitzant la bicicleta com a mitja de transport i en autosuficiència.
Durant el viatge visitaran els 5 continents col·laborant amb diferents causes.
Pàgina Facebook projecte "Vivir en ruta"